CELEX: C2005/205/42
Language: hu
Date: 2005-08-20 00:00:00
Title: Az Elsőfokú Bíróság végzése 2005. május 27. a T-485/04. sz., Agence de coopération des bibliothèques et centres de documantation en Bretagne (COBB) kontra az Európai Közösségek Bizottsága ügyben (Elfogadhatatlanság – Közzé nem tett és nem is közölt jogi aktusok – Érintett kötelezettsége, hogy ésszerű határidőn belül kérjen másolatot – Kereset elkésettsége)

20.8.2005   
            
            
               HU
            
            
               Az Európai Unió Hivatalos Lapja
            
            
               C 205/23
            
         
      AZ ELSŐFOKÚ BÍRÓSÁG VÉGZÉSE
   
   2005. május 27.
   a T-485/04. sz., Agence de coopération des bibliothèques et centres de documantation en Bretagne (COBB) kontra az Európai Közösségek Bizottsága ügyben (1)
   
   (Elfogadhatatlanság - Közzé nem tett és nem is közölt jogi aktusok - Érintett kötelezettsége, hogy ésszerű határidőn belül kérjen másolatot - Kereset elkésettsége)
   (2005/C 205/42)
   Az eljárás nyelve: francia
   A T-485/04. sz., Agence de coopération des bibliothèques et centres de documantation en Bretagne (COBB) (székhelye: Rennes [Franciaország], képviseli J.-P. Martin ügyvéd) kontra az Európai Közösségek Bizottsága (meghatalmazott: L. Flynn, kézbesítési cím: Luxembourg) ügyben, a „Réseau des Périodiques de Bretagne, année 1999” ügyletet az Európai Regionális Fejlesztési Alap (ERFA) keretében végrehajtandó „5b célkitűzés 1994-1999. Bretagne” nevű program alapján támogatható kiadások közül kizáró, 2003. szeptember 9-i bizottsági határozat megsemmisítése iránti kérelem tárgyában, az Elsőfokú Bíróság (második tanács), tagjai: J. Pirrung elnök, N. J. Forwood, S. Papasavvas bírák, hivatalvezető: H. Jung, 2005. május 27-én meghozta végzését, amelynek rendelkező része a következő:
   
               1)
            
            
               Az Elsőfokú Bíróság a keresetet elutasítja, mint nyilvánvalóan elfogadhatatlant.
            
         
               2)
            
            
               A felperes maga viseli saját és a Bizottság költségeit.
            
         
      (1)  HL C 57., 2005.3.5.